Meyer (Lizums)

**Meyer a. d. H. Lysohn** (ka **von Meijer**) oli Rootsi ja Liivimaa aadlisuguvõsa.

**Meyercrantz**id **a. d. H. [[Vana-Nursi mõis|Nursie]] v. [[Rõuge kihelkond|Rauge]]** (ka **von Meijercrantz**) olid Liivimaalt pärit Rootsi aadlikud, keda ei introdutseeritud Rootsi rüütelkonda **Meyer nr. 329**-st (**Meyer a. d. H. Lysohn**) eraldiseisva suguvõsana.

*Märkus: kõik kuupäevad [[vkj]]; [[ukj]] kuni [[1700]] + 10 päeva, [[1701]]–[[1800]] + 11 päeva, alates [[1801]] + 12 päeva*.

## Ajalugu

Suguvõsa põlvnes Riia käsitöölistest.

7. augustil 1645 tõsteti Rootsi sõjaväelane Valentin Meyer aadliseisusse ning suguvõsa introdutseeriti 1647. aastal Rootsi rüütelkonda (nr. 329) (*märkus*: Rootsi Rüütlite Koja tellimustöö (1925–36) tunnustatud genealoog Gustaf Magnus Elgenstiernale (1871–1948) von Meijer nr. 329 kohta; *uurimustöö osaliselt puudulik, tänu millele tunnistati* Meijer  nr. 329 *alates maist 1781 väljasurnud suguvõsaks*).

21. märtsil 1688 tõsteti Rootsi sõjaväelane, kindralmajor Valentin von Meyeri vennapoeg, kapten Barthold Meyer, koos oma kolme venna ja isa Georgiga aadliseisusse nimega **von Meyercrantz**.

Keisrinna Katariina I diplom [03.05. – 31.12.1725] ("offene Diploma") Rootsi armee teenistusest erru läinud major Gustav Meyerile, kes läks erru 30. aprillil 1723, Liivimaa hertsogkonna aadlimatriklisse kandmise kohta nimega "**von Meyercrantz**". Avaldus oli esitatud 3. mail 1725 ent see jäi keisrinna poolt allkirjastamata. Diplom kanti Vene impeeriumi kinnitamata aadlimatriklite nimekirja. Dokumendi originaal on hävinud, koopia asub Venemaal Peterburis (*märkus*: *Gustav Meyer oli avaldanud ka oma pahameelt tema soovi täitmata jätmise pärast*). 

Kindralmajor Valentin von Meyeri järeltulijad immatrikuleeriti 1733. aastal Liivimaa rüütelkonna aadlimatriklisse (nr. 85), teadaolevalt ei ole matrikkel säilinud.

Kogumik "*Märkmeid aadlike ajaloost*" nr. 189 (Sammlung "*Adelsgeschichticher Notizen*" No 189), mis oli koostatud 22. aprillil 1842 Tartu Saksa Perekonnaajaloo Uurimise Seltsi poolt Liivimaa rüütelkonna aadlimatriklisse kuulunud Meyer Nr. 85 kohta (*märkus*: *Tartu Saksa Perekonnaajaloo Uurimise Seltsi* poolne katse taastada aadlimatrikkel Meyer nr. 85; *seltsi poolt leitud allikad ja tõendid olid ebapiisavad ning sisaldasid ainult* Lizumsis (*Lysohn*) *ja* Druvienas (*Druween*) *elanud* **Meyer a. d. H. Lysohn**-*i suguvõsa liikmeid, tänu millele tunnistati* Meyer  nr. 85 *alates maist 1781 väljasurnud suguvõsaks*).

Suguvõsa viimane meesliige Lizumsis ja Druvienas oli Valentin Burchard von Meyer, kes suri (*märkus*: hukkus jahil olles rikošeti tagajärjel) 5. mail 1781. aastal. Viimane naisliige Lizumsis ja Druvienas oli paruness Johanna Margaretha Malama (sündinud von Meyer), kes suri 25. jaanuaril 1804. aastal.

## Meyerite suguvõsa mõisavaldused

XVII-XVIII sajandil kuulusid suguvõsale Nabe mõis (*Nabben*), Lizumsi mõis (*Lysohn*), Druviena mõis (*Druween*), Apeltiene mõis (*Appelthen*), Väike-Soldina (*Klein-Soldina*) ja Suur-Soldina mõis (*Groß-Soldina*). Samuti Vändra mõis (*Fennern*), Pähu mõis (*Pähho*), Plānupe mõis (*Planup*) ja Võduvere mõis (*Woddofer*).

## Sugupuu
Meyerite sugupuu, mille esitamiseks on kasutatud de Villiers/Pama süsteemi (en).

***A** Bartold Meyer († u 1590), 1558 Riia pagarimeister
****B** Eberhard (Ewert) Meyer (u 1572 – 1643, Riia), Riia kullassepp, 1600 mainitud meistrina, 1616–25 Riia kullasseppade tsunfti vanem (sks *Ältermann*); ⚭ (1600) Riia kullassepa Valentin Mölleri (1574 mainitud meistrina, alates 1582 Riia kullasseppade tsunfti kaasistuja (sks *Beisitzer*)) tütre Anna Mölleriga
*****C1** Valentin von Meyer (1601–1674), Rootsi aadlik (1645), Rootsi kindralmajor, Halle administraator, Brackwede (Bröckwörde) komandant, Verdeni komandant, Mindeni komandant, Birseni komandant, Kaueni lossi komandant, Riia komandant, Miitavi ülemkomandant. Nabe, Lizumsi, Druviena, Apeltiene, Suur-Soldina ja Väike-Soldina mõisnik
******D1** Leonhard Friedrich von Meyer (u 1640 – † pärast 1690), poeg teisest abielust. Rootsi sõjaväelane, kapten Klaus von Vietinghoffi kompanii fänrik (lipnik) (1663–68), kapten Jacob Benneti kompanii leitnant (1672–1673). Lizumsi, Druviena ja Apeltiene mõisnik Liivimaal, Väike-Soldina ja alates 1678 Suur-Soldina omanik Eestimaal ning 1689 Wellenmoise rentnik Kuramaal; vennapoeg Valentin von Meyeri kasuisa (**D9-E3**)
******D2** Tütar (nimi teadmata); Elgenstierna andmetel ⚭ nõbu Eberhard von Meyercrantziga (**C2–D2**)
******D3** Cornelia von Meyer; Elgenstierna andmetel ⚭ kapten Martin von Löwensterniga (1637–1673)
******D4** Anna Magdalena von Meyer; Elgenstierna andmetel ⚭ Carl Rötcheniga
******D5** Beata Justina von Meyer (u enne 1645 - † pärast 1700), tütar teisest abielust; ⚭ kapten Martin von Löwensterniga (1637–1673), Rootsi armee kindralleitnant vabahärra Didrik Johan von Löwensterni (1667, Liivimaa – 1740, Stockholm) ema
******D6** Anna Christina von Meyer, Elgenstierna andmetel **C1** tütar
******D7** Valentin von Meyer (*, † 1653), poeg kolmandast abielust
******D8** Maria Elisabeth von Meyer (u 1655 – † pärast 1697), tütar kolmandast abielust
******D9** Gustav von Meyer (u 1656 – † 1729, maetud Riias), poeg kolmandast abielust. Rootsi sõjaväelane, 1680–89 leitnant, 1689–1713 kapten, 1725 major. Ooberst Mauritz Vellingki (1651–1727), kes oli Otto Vellingki vend, (Karjala) rügemendi kapten Gustav Johan von Löweni († 1680) kompanii ja kapten Johan von Klingenbergi († 1684) 5. kompanii leitnant (1680). Apeltiene mõisnik, alates 18.04.1713 Lizumsi ja Druviena mõisnik; ⚭ Dorothea von Mengdeniga
*******E1** Juliana von Meyer († pärast 1749); ⚭ (1713) Raunas komissar Johann Georg Pfundtiga
*******E2** Euphrosina von Meyer († pärast 1729)
*******E3** Valentin von Meyer (1685–1752, Lizums), Leonhard Friedrich von Meyeri kasupoeg (**C1-D1**), Venemaa porutšik, 1717 osales Baltisaksa aadli Maapäeval (Landtag) Riias, Wendeni (Cēsis) sillakohtunik (Ordnungsrichter) (al.1727), teistel andmetel ka Wendeni (Cēsis) bürgermeister (al.1727; jätkas 1737–40). Lizumsi, Apeltiene (müüs 1726), Druviena, Suur-Soldina (alates 1723) ja Väike-Soldina (alates 1723) mõisnik; ⚭I (1714) Johanna Margaretha von Engelhardtiga († 1738 Lizumsis), kes oli kapten vabahärra Jakob Gustaf von Bellingshauseni († u 1711) lesk. ⚭II Johanna Juliana von Ceumerniga (1694–1769)
*******E4** Otto Christopher von Meyer (1686–1750, Druviena), Venemaa porutšik, Väike-Soldina (müüs 1749) ja Druviena mõisnik; ⚭ Anna von Gartziga (1687–1753)
********F1** Anna Hedwig von Meyer (1719–1773, Lizums); ⚭ (1740) Tirzas sekretär Franz Lämmerhirtiga (aadeldatuna (1747) Frantz von Lämmerhirten) († 1757), abielust sündisid viis poega ja kolm tütart
********F2** Apollonia von Meyer (1720–1783, Druviena); ⚭ 1. järgu majori von Schawitziga
********F3** Wilhelm Gustav von Meyer (1725–1779, Druviena), Venemaa major, Lizumsi ja Druviena mõisnik; ⚭I (1753) Trikātas Christina von Ceumerniga (1722–1756), ⚭II (1760) Velēnas Johanna Augusta von Ceumerniga (1730–1780)
*********G1** Ebba Agnesa Juliana von Meyer (1754–1755), tütar esimesest abielust
*********G2** Valentin Burchard von Meyer (1762–1781), poeg teisest abielust. Lizumsi ja Druviena mõisnik
*********G3** Juliana Ulrica von Meyer (1765–1766), tütar teisest abielust
********F4** Johanna Margaretha von Meyer (25. august 1728, Druviena – 25. jaanuar 1804, Lizums), Lizumsi ja Druviena pärijanna (6. veebruar 1785); ⚭ (1748) Tirzas Vene armee porutšiku (hiljem alampolkovnik) parun Joann (Ivan Andrejevitš) Malamaga (1721–1760, langes lahingus), abielust sündisid kaks poega
********F5** Valentin Gustav von Meyer (1733, Druviena – 1760, Druviena)
*******E5** Beatha Justina von Meyer (1693–1759, Druviena); ⚭I (1723) Raunas kapten Johann von Güldenschantziga († u 1734), abielust sündisid tütar ja poeg. Poeg Gotthardt Wilhelm von Güldenschantz (1727–1780) oli Podoolia kubermangu Güldenschantzide (vene k. *Гильденшанц*) esiisa (*märkus*: aadeldatud 1844 Gotthardt Wilhelmi pojapojapoeg major Carl von Güldenschantz koos poja ja tütrega). ⚭II (1737) pastor Johann Michael Langhanckega († 1747), abielust sündisid kaks poega ja kaks tütart
*******E6** Anna Cornelia von Meyer († pärast 1729); ⚭ major J. C. von Keyserlingkiga († pärast 1732)
*******E7** Louisa Eleonora von Meyer († pärast 1739, Väike-Soldina); ⚭ (1729)  Velēnas Permi dragunirügemendi porutšiku (hiljem kapten) Martin Felixiga (u 1686, Kolberģis – † pärast 1756, Väike-Soldina), kes oli Rootsi armee teenistuses kuni 1719 (kornet) ning omas kahte Vene armee ohvitseri patenti (porutšik; kapten), Väike-Soldina rentnik (alates 27.09.1753). Abielust sündisid neli tütart ja poeg 1. järgu major Christoph von Felix (1739 – 5. september 1771, Izmajil; langes lahingus)
*******E8** Anna Dorothea von Meyer († 1756 Väike-Soldinas, maetud Narvas); ⚭ kapten Martin von Felixiga
******D10** Apollonia von Meyer (*, † 1658 Riias), tütar kolmandast abielust
*****C2** Bartholomäus (Paul) Meyer († 1656, maetud Riias), Võnnu koguduse vikaar (1626), hiljem pastor, konsistooriuminõunik, praost; ⚭I Anna Schraderiga († 1649), ⚭II Margareta Mölleriga
******D1** Jürgen (Georg) von Meyer(crantz) (sündinud 1638); Elgenstierna andmetel **C2** poeg
******D2** Eberhard von Meyer(crantz); Elgenstierna andmetel ⚭ oma nõoga (**C1–D2**)
*****C3** Georg Meyer, Rootsi sõjaväelane (kortermeister), alates 1688 von Meyercrantz koos oma nelja pojaga
******D1** Barthold von Meyercrantz (1659, Liivimaa – † pärast Riia langemist, truudusevannet Moskva tsaarile ja 20. juuliks 1710 esitatud evakuatsioonitaotlust Bauenhofi mõisa), Rootsi aadlik (1688), Rootsi ooberstleitnant; ⚭I (1680. aastatel) Christina Grothiga, kes oli Rootsi krooni sõjakomissari Georg Grothi († enne 15.dets.1693) ja Anna Maria von Rigemani († pärast 1699) tütar. ⚭II (1698) Tartus Dorothea von Rothauseniga († 1710, Riia), kes oli Caspar Anton Christiani (aadeldatuna (1676) von Sternfeldt) (1644–1697) lesk ning Nursi mõisniku Joachim von Rothauseni (1634–1683) ja Wendula von Helmerseni (1629–1703) tütar
*******E1** Anna Maria Christina von Meyercrantz († pärast 1748), tütar esimesest abielust; ⚭ (enne 1736) Ziemeri mõisniku  major Christer von Brandteniga († u 1743)
*******E2** Eva Dorothea von Meyercrantz (1699, Tartu − 1743, Rannu), tütar teisest abielust; ⚭ (u 1719) polkovnik parun Otto Johann von Rönnega (1690−1755), kes oli a. d. H. Tammenhof ja Nursi mõisnik (kuni 1721); Vene armee kindralporutšik parun Carl Gustav von Rönne (1720–1786) ema
******D2** Valentin (Georg) von Meyercrantz († 1693), Rootsi sõjaväelane (kapten). Osales 1678–79 Liivimaa aadlilipkonna (rts *Livländska adelsfanan*) ridades kaprali ja kortermeistrina Preisi sõjakäigul (Rootsi–Brandenburgi sõda), kus paistis silma erakordse vaprusega. Tema ülem ooberst Ewold Johann von Vietinghoff kinnitas, et Georg oli end kõigil puhkudel tõestanud vapra ja ustava sõjamehena. Eriti tõsteti esile juhtumit, mil ta kornet Vietinghoffi äraolekul kandis lahingus lippu vaenlase vastu, kaitses seda mehiselt ning tõi selle tagasi. Just seda episoodi arvestati tema aadeldamisel 1688 koos vanema venna Bartholdiga nimega von Meyercrantz. 1688–89 leitnandi auastmes ooberst (hiljem kindralmajor) Johann Anders von der Pahleni (1642–1696) Eestimaa ratsaväerügemendis (kuninganna ihuratsaväerügement). 1692. aasta märtsis esitati ta Liivimaa rüütelkonna maapäeval ühele ametikohale olles kortermeister, kuid ei osutunud valituks,saades kõigest kaks häält kolmekümne kolmest võimalikust (kahele vakantsele kohale oli neli kandidaati). ⚭ Magdalena von Ceumerniga († 1710), kes oli Loberģi mõisniku Kaspar von Ceumerni (1612–1692) ja Catharina von Helmerseni († 1674) tütar
******D3** Heinrich von Meyercrantz (1670, Liivimaa − † ?), Rootsi sõjaväelane (leitnant; sõjaväes nimega Heinrich Meyer), teenis alates 1685 ooberst Otto Reinhold von Taube (1627–1689) pataljonis Tartus oma venna Bartholdi kompaniis ning jätkas teenistust samas kompaniis erinevates auastmetes ja ametipostidel.
******D4** Jobst (Justus) Hilmar von Meyercrantz (1673, Liivimaa − † pärast 1. detsembrit 1703, tõenäoliselt 1704 Põhjasõjas), Rootsi sõjaväelane (kapten). Teenis 1686 seersandina ooberst Gotthard Wilhelm von Budbergi (1644−1710) juhitud Ida Viiburi lääni jalaväerügemendis (rts *Östra Viborgs läns infanteriregemente*) ning hiljem veltveeblina, 1688 ooberst Mauritz von Gertteni (1635−1688) rügemendi seersant. Seejärel omandas kadetina sõjalise ettevalmistuse Inglise kaardiväes Hollandis, mille lõpetas 30. juunil 1700. Sama aasta 31. augustil asus ta teenistusse leitnandina ooberst Arvid Axel Mardefelti (1655−1708) juhitud Södermanlandi jalaväerügemendis kapten Fabian Palmstrucki (1674−1703) kompaniis Pommeris; 25. oktoobril dislotseerus väeüksus Anklami linnas. Alates 20. VII 1701 leitnant ja 01. XII 1701 kapten ooberstleitnant Georg Gustav von Wrangelli Nõo maamiilitsa pataljonis (maapataljon; rts *Niggenska lantmilisbataljonen i Livland*); 1703 kompaniiülem Tartus, kus teda mainitakse veel 01. XII 1703 pataljoni staabis.
*****C4** Heinrich Meyer (1623–1694, Riia), Riia kullassepp, esimene meistriteos 24.09.1654. Alates 1658 Riia kullasseppade tsunfti liige ning 1662 kaasistuja (sks *Beisitzer*), 1679−88  tsunfti vanem (sks *Ältermann*); ⚭ Anna Wiesega († 1709 Riias)
******D1** Conradt Meyer (1659 − katku 1710, Riia)
******D2** Dorothea Meyer (1661−?)
******D3** Catharina Meyer (1663−?)
******D4** Jacob Meyer (1666 – katku 1710, Riia), Riia kullassepp, esimene meistriteos 01.10.1696; ⚭ (1703) Riias Catharina Elisabeth Borgentreichiga (1679–1753)
*******E1** Peter Meyer (1703 – katku 1710)
*******E2** Heinrich Meyer (1704–1706)
*******E3** Anna Meyer (1706 – katku 1710)
*******E4** Jacob Meyer (1710 – katku 1710)
******D5** Heinrich Meyer (1674−?)
*****C5** Tütar (nimi teadmata) Meyer († pärast 1658)

## Teisi suguvõsa liikmeid
*Conrad Meyer († 1656 Riias), Riia kullassepp, esimene meistritöö 1613
*Carl Gustav von Meyer (1676 – 1751), Valentin Meyeri pojapoeg, oli Rootsi ja Vene sõjaväelane (major), Vändra ning Pähu mõisnik; ⚭ (u 1707) Johanna Regina Bennetiga (1687–1740)
*NN von Meyer, Venemaa polkovnik, kindralmajor Valentin von Meyeri järeltulija; ⚭ Irina Jakovlevna NN, abielust sündis poeg Simeon von Meyer (*info* 27. veebruarist 1783 Lysohni ja Druweeni mõisate pärimisõiguse aktide kogumikust)

## Viited